Document ID: /roh_data/filtered/Bilingualer_Corpus_interleaved-it-rm.jsonl.gz/1735

This is a text translated from Italian to Rumantsch Grischun.
NPC grigionese: il progetto sarà riproposto presumibilmente nel 2012

Dopo che il 7 marzo la NPC grigionese è stata respinta di misura, il Governo ha proceduto a una prima analisi e discusso l'ulteriore procedura. Esso è convinto che la perequazione finanziaria grigionese necessiti di una riforma radicale e che questa necessità d'azione sia riconosciuta. A causa delle dipendenze reciproche, la nuova perequazione finanziaria va coordinata con altri progetti di riforma previsti, in particolare nei settori scuola popolare, finanziamento degli ospedali e delle cure, nonché con la discussione sulle riforme territoriali. Un nuovo avvio della NPC grigionese andrà affrontato dopo il 2012, una volta terminati i dibattiti in Gran Consiglio in merito a questi progetti di riforma.

Dopo il voto contrario alla NPC grigionese (nuova impostazione della perequazione finanziaria e della ripartizione dei compiti tra Cantone e comuni), il Governo ha discusso l'ulteriore procedura, sottolineando la volontà di riforma in questo ambito. Il Governo è convinto che nell'attuale perequazione finanziaria, con le sue lacune, esista una necessità d'azione nonostante il No degli aventi diritto di voto e che questo bisogno di riforme sia riconosciuto. Nella sua analisi il Governo ha anche esaminato se siano possibili alternative al progetto respinto e come esse possano venire coordinate con gli altri progetti di riforma previsti.

Attualmente, il Cantone dei Grigioni si trova infatti confrontato a diversi importanti progetti di riforma, che interessano direttamente l'adempimento e la ripartizione dei compiti tra il Cantone e i comuni e che sono in stretta relazione con la legge sul conguaglio finanziario intercomunale. Sono concretamente interessate le revisioni

- del finanziamento degli ospedali (da attuare imperativamente entro il 1° gennaio 2012)

- della legislazione scolastica (consultazione conclusa)

- del diritto della filiazione e della protezione degli adulti (tutele, da attuare imperativamente entro il 1° gennaio 2013)

- della legge forestale

Inoltre, ancora quest'anno il Gran Consiglio dovrà decidere in merito al progetto del finanziamento delle cure e nell'autunno 2010 il Governo presenterà al Parlamento un rapporto sulla futura strategia delle riforme territoriali. In particolare la nuova impostazione delle strutture territoriali potrebbe essere determinante per la futura configurazione della nuova NPC grigionese.

Il Governo intende dare priorità all'elaborazione di questi progetti e presentarli al Gran Consiglio quest'anno o l'anno prossimo. Nei progetti relativi al finanziamento delle cure, degli ospedali e al diritto della filiazione e della protezione degli adulti le scadenze e il contenuto sono dettati dal diritto federale di rango superiore. Al contempo, prima di presentare un nuovo progetto di perequazione finanziaria il Gran Consiglio deve discutere e varare la legge scolastica e dunque appianare in anticipo i punti controversi, nonché definire i compiti di Cantone e comuni nel settore della scuola popolare.

Nell'elaborazione di questi progetti andranno osservati gli obiettivi e i principi riconosciuti della NPC grigionese. Vanno ad esempio evitati nuovi intrecci di finanziamenti tra il Cantone e i comuni. Nei rispettivi messaggi il Governo presenterà dunque, ai sensi di una previsione, l'importanza che la revisione in questione avrà per un futuro progetto di NPC.

Procedura a tappe

Il necessario coordinamento attento tra i progetti di riforma menzionati e una nuova NPC grigionese è possibile solo con una procedura a tappe. Il Governo parte dal presupposto che entro la fine del 2011 vi sarà chiarezza sui contenuti di questi progetti e che presumibilmente nel 2012 sarà possibile lanciare un nuovo progetto di NPC grigionese. La configurazione concreta non è ancora definita. Per quanto riguarda il contenuto la nuova NPC grigionese dovrà orientarsi ai progetti di riforma e agli obiettivi principali del progetto respinto.

Persona di riferimento:

Consigliere di Stato Dr. Martin Schmid, Direttore del Dipartimento delle finanze e dei comuni, tel. 081 257 32 01

Organo: Governo

Fonte: it Cancelleria dello Stato dei Grigioni

26.03.2010
NGF grischuna: Nova lantschada dal project probablamain l'onn 2012

Suenter che la NGF grischuna è vegnida refusada per pauc, ha la regenza fatg in'emprima analisa e discurrì l'ulteriur proceder. Ella è persvadida che la gulivaziun da finanzas grischuna basegnia ina refurma fundamentala e ch'il basegn d'agir saja acceptà. Sin fundament dad interdependenzas sco er sin fundament da la discussiun davart las refurmas dal territori sto la nova gulivaziun da finanzas vegnir accordada cun ulteriurs projects da refurma planisads – spezialmain en ils secturs da la scola populara, da la finanziaziun dals ospitals e da la tgira. La NGF grischuna duai vegnir lantschada da nov suenter l'onn 2012, cur ch'ils projects da refurma èn vegnids tractads en il cussegl grond.

Cunquai ch'il project da la NGF grischuna (nova concepziun da la gulivaziun da finanzas e da la repartiziun da las incumbensas tranter il chantun e las vischnancas) è vegnì refusà, ha la regenza discurrì l'ulteriur proceder. La regenza accentuescha sia voluntad da refurma en quest sectur. Ella è persvadida ch'in basegn d'adattar la gulivaziun da finanzas grischuna actuala cun sias mancanzas saja avant maun malgrà il na da la populaziun e che quest basegn da refurma saja acceptà. Tar sia analisa ha la regenza er examinà, sche alternativas fissan pussaivlas tar il project refusà e co che quellas pudessan vegnir coordinadas cun ils ulteriurs projects da refurma.

Il chantun Grischun ha mumentan da tractar differents projects da refurma impurtants che pertutgan directamain l'adempliment e la repartiziun da las incumbensas tranter il chantun e las vischnancas e che stattan en stretg connex cun la gulivaziun da finanzas chantunala. Concretamain pertutgadas èn las revisiuns

- da la finanziaziun dals ospitals (sto vegnir realisada fin il 1. da schaner 2012)

- da la legislaziun da scola (consultaziun terminada)

- da la protecziun dals uffants e da las persunas creschidas (fatgs tutelars, sto vegnir realisà fin il 1. da schaner 2013)

- da la lescha davart il guaud

Plinavant sto vegnir decidì anc quest onn en il cussegl grond davart il project da la finanziaziun da la tgira. La regenza vegn a proponer al parlament l'atun 2010 in rapport davart la strategia futura da las refurmas territorialas. En spezial la nova refurma da las structuras territorialas pudess esser decisiva per la concepziun futura da la nova NGF grischuna.

La regenza vul urgentamain elavurar quels projects ed als proponer al cussegl grond quest onn u l'onn proxim. Il dretg federal surordinà decida davart las directivas areguard il cuntegn sco er areguard ils termins dals projects menziunads (finanziaziun da la tgira, finanziaziun dals ospitals e protecziun dals uffants e da las persunas creschidas). Avant d'avair in nov project da gulivaziun da finanzas duai a medem temp vegnir tractada e deliberada la revisiun totala da la lescha da scola. Uschia duai vegnir decidì ordavant davart ils puncts dispitaivels en il sectur da la scola populara sco er davart las incumbensas dal chantun e da las vischnancas.

Tar l'elavuraziun da quests projects ston vegnir resguardadas las finamiras ed ils princips renconuschids da la NGF grischuna. Uschia na duain per exempel vegnir creadas nagins entretschaments finanzials novs tranter il chantun e las vischnancas. La regenza vegn – en il senn d'ina perspectiva – a preschentar en las missivas correspundentas, tge impurtanza che la revisiun concernenta vegn ad avair per la NGF grischuna futura.

Proceder en etappas

La coordinaziun necessaria ed accurata tranter ils projects da refurma ch'èn vegnids numnads qua survart ed ina nova NGF grischuna è mo pussaivla, sch'i vegn procedì en etappas. La regenza parta dal fatg ch'ils cuntegns da quests projects èn clers fin la fin da l'onn 2011 e ch'ins vegn a pudair lantschar da nov ina NGF grischuna probablamain l'onn 2012. La concepziun concreta è anc averta. La nova NGF grischuna duai s'orientar en quai che pertutga ses cuntegn als projects da refurma, sa drizzond tenor las finamiras principalas dal project refusà.

Infurmaziuns:

Cusseglier guvernativ dr. Martin Schmid, schef dal departament da finanzas e vischnancas, tel. 081 257 32 01

Gremi: regenza

Funtauna: rg chanzlia chantunala dal Grischun

26.03.2010